Gasoduto Trans-Mediterráneo

Gasoduto TransmediterráneoTransmediterráneo e futurosgasodutos transsaharianos Localización País Alxeria, Tunisia, Italia Dirección xeral sur-norte Desde Hassi R'Mel, Alxeria Pasa por Tunisia, mar Mediterráneo Para Minerbio, Italia Información xeral Tipo gas natural Socios Sonatrach, Sotugat, Eni Operador Sonatrach, Sergaz, TMPC Encargado 1983 Información técnica Lonxitude 2.475 km (1.538 mi) Descargamáxima 30.2 millóns de metroscúbicos ao ano
O Gasoduto Transmediterráneo (TransMed; tamén Gasoduto Enrico Mattei) é un gasoduto de gas natural que vai desde Alxeria a través de Tunisia até Sicilia e desde alí á Italia continental. Unha extensión do gasoduto TransMed leva gas alxerino a Eslovenia.

 Historia 
O gasoduto de Alxeria a Italia foi proposto na década de 1960. En 1969 realizouse un estudo preliminar de viabilidade e o primeiro levantamento de rutas en 1970. En 1974–75 realizáronse probas técnicas de colocación de tubaxes no mar Mediterráneo. En 1977 asináronse acordos de subministración e tránsito.

A primeira fase do gasoduto foi construída en 1978-1983 e a segunda fase en 1991-1994.  A capacidade do gasoduto duplicouse en 1994. En 2000, o gasoduto recibiu o nome de Enrico Mattei.

No outono de 1997, un atentado cortou o gasoduto en Alxeria durante cinco días. O gasoduto foi catalogado baixo a Critical Foreign Dependencies Initiative dos Estados Unidos nun cable diplomático filtrado a WikiLeaks.

O 28 de febreiro de 2010, un novo tramo de 549km completouse en Bir El Ater, provincia de Tebessa, o que se esperaba que aumentase a capacidade de transporte en 7000 millóns de metros cúbicos anuais.

 Ruta 
O gasoduto comeza desde o campo de Hassi R'mel en Alxeria e percorre 550km até a fronteira tunisiana. En Tunisia, o gasoduto ten 370km até El Haouaria, na rexión de Cabo Bon, tras o cal cruza os 155km da Canle de Sicilia. Toca terra en Mazara del Vallo, en Sicilia. A partir de aí, o gasoduto continúa 340km en Sicilia, 15km atravesando o estreito de Messina e 1055km pola Península Itálica até Eslovenia.

 Descrición técnica 
O tramo alxerino consta dunha estación de compresión e dúas liñas de  1'22m de diámetro. O tramo tunisiano consta de tres estacións de compresión e dúas liñas de 1'22m de diámetro. En 2007, SCOGAT (Société pour la Construction du Gazoduc Transtunisien) adxudicou ao contratista italiano Saipem un contrato para dúas novas estacións de compresión de gas e a mellora das estacións de compresión existentes, permitindo aumentar a capacidade do tramo tunisiano en 6,5 bcm. As regalías polo transporte de gas que recibe Tunisia son 5,25 — 6,75 do valor porcentual do gas transportado. A sección offshore a través da Canle de Sicilia consta de tres liñas cun diámetro de  e dúas liñas cun diámetro de . En Italia, o diámetro de dúas liñas varía entre 1'07m e 1'22m. 

A capacidade actual do gasoduto é de 30,2 millóns de metros cúbicos (bcm) de gas natural ao ano. Hai plans para ampliar a capacidade ata 33,5 bcm para 2012. 

 Operadores 
A sección alxerina é operada pola empresa estatal alxerina Sonatrach. A sección tunisiana é propiedade de Sotugat (Société Tunisienne du Gazoduc Trans-tunisien) e operada por TTPC (grupo Eni, 100%). A sección a través da Canle de Sicilia está operada por TMPC, unha empresa conxunta de Eni e Sonatrach. A sección italiana está operada por Snam Rete Gas.

 Notas 

 Véxase tamén 
 Outros artigos 
 Petróleo
 Carbón
 Gas natural
 Combustible fósil

Categoría:Enerxía
Categoría:Alxeria
Categoría:Italia